CELEX: 52020PC0431
Language: el
Date: 2020-08-25
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) 2019/2236, της 16ης Δεκεμβρίου 2019, περί καθορισμού, για το 2020, των αλιευτικών δυνατοτήτων στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 25.8.2020
            COM(2020) 431 final
            2020/0203(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ) 2019/2236, της 16ης Δεκεμβρίου 2019, περί καθορισμού, για το 2020, των αλιευτικών δυνατοτήτων στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Ο κανονισμός (ΕΕ) 2019/2236 του Συμβουλίου περί καθορισμού, για το 2020, των αλιευτικών δυνατοτήτων στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων
                  1
                πρέπει να τροποποιηθεί, ώστε να ληφθούν υπόψη οι τροποποιήσεις που επήλθαν στη γραμμή βάσης της Ισπανίας όσον αφορά την αλιευτική προσπάθεια. 
            
            
               •Συνέπεια με τις ισχύουσες διατάξεις στον τομέα πολιτικής
            
            
               Τα προτεινόμενα μέτρα έχουν καταρτιστεί σύμφωνα με τους στόχους και τους κανόνες της κοινής αλιευτικής πολιτικής και συνάδουν με την πολιτική της Ένωσης για την αειφόρο ανάπτυξη. 
            
            
               •Συνέπεια με άλλες πολιτικές της Ένωσης
            
            
               Τα προτεινόμενα μέτρα είναι συμβατά με άλλες πολιτικές της Ένωσης, ιδίως δε με τις πολιτικές στον τομέα του περιβάλλοντος. 
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Νομική βάση της παρούσας πρότασης είναι το άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης. 
            
            
               Οι υποχρεώσεις της Ένωσης για βιώσιμη εκμετάλλευση των έμβιων υδρόβιων πόρων απορρέουν από τις υποχρεώσεις που προβλέπονται στο άρθρο 2 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  2
               . 
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η πρόταση εμπίπτει στις αποκλειστικές αρμοδιότητες της Ένωσης βάσει του άρθρου 3 παράγραφος 1 στοιχείο δ) της Συνθήκης. Ως εκ τούτου, δεν εφαρμόζεται η αρχή της επικουρικότητας. 
            
            
               •Αναλογικότητα
            
            
               Η πρόταση είναι σύμφωνη με την αρχή της αναλογικότητας για τον ακόλουθο λόγο: η ΚΑΠ είναι κοινή πολιτική. Σύμφωνα με το άρθρο 43 παράγραφος 3 της Συνθήκης, η θέσπιση μέτρων περί καθορισμού και κατανομής των αλιευτικών δυνατοτήτων αποτελεί αρμοδιότητα του Συμβουλίου. 
            
            
               •Επιλογή της νομικής πράξης
            
            
               Προτεινόμενη πράξη: κανονισμός.  
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
         
         
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               Άνευ αντικειμένου. 
            
            
               •Διαβουλεύσεις με τα ενδιαφερόμενα μέρη
            
            
               Άνευ αντικειμένου.
            
            
               •Συλλογή και χρήση εμπειρογνωσίας
            
            
               Άνευ αντικειμένου.
            
            
               •Εκτίμηση επιπτώσεων
            
            
               Το πεδίο εφαρμογής του κανονισμού για τις αλιευτικές δυνατότητες προσδιορίζεται σαφώς στο άρθρο 43 παράγραφος 3 της Συνθήκης. 
            
            
               •Καταλληλότητα και απλούστευση του κανονιστικού πλαισίου
            
            
               Άνευ αντικειμένου. 
            
            
               •Θεμελιώδη δικαιώματα
            
            
               Άνευ αντικειμένου. 
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Τα προτεινόμενα μέτρα δεν θα έχουν δημοσιονομικές επιπτώσεις. 
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               Άνευ αντικειμένου. 
            
            
               •Επεξηγηματικά έγγραφα (για οδηγίες)
            
            
               Άνευ αντικειμένου. 
            
            
               •Αναλυτική επεξήγηση των επιμέρους διατάξεων της πρότασης
            
         
         
            
               Η πρόταση αφορά την τροποποίηση του κανονισμού (ΕΕ) 2019/2236 του Συμβουλίου, με τον ακόλουθο τρόπο.
            
            
               Το πολυετές σχέδιο διαχείρισης για τη δυτική Μεσόγειο Θάλασσα
                  3
                καλύπτει τη βενθοπελαγική αλιεία με τράτα από την Ισπανία, τη Γαλλία και την Ιταλία και τέθηκε σε ισχύ στις 27 Ιουνίου 2019. Το πολυετές σχέδιο διαχείρισης προβλέπει ειδικότερα ένα καθεστώς αλιευτικής προσπάθειας με σταδιακές μειώσεις, το οποίο υπολογίζεται βάσει γραμμής βάσης την οποία καθορίζουν τα κράτη μέλη σύμφωνα με τα κριτήρια που ορίζονται στο πολυετές σχέδιο διαχείρισης. Η μείωση της αλιευτικής προσπάθειας που προβλέπεται στο πλαίσιο του πολυετούς σχεδίου διαχείρισης για το 2020, το πρώτο έτος εφαρμογής του σχεδίου, καθορίστηκε στον κανονισμό (ΕΕ) 2019/2236 του Συμβουλίου. 
            
            
               Όσον αφορά τον υπολογισμό της μείωσης της αλιευτικής προσπάθειας, η Ισπανία ενημέρωσε την Επιτροπή, στα τέλη Μαΐου 2020, σχετικά με σφάλμα στα στοιχεία για την αλιευτική προσπάθεια της χώρας, το οποίο έχει επίπτωση στη γραμμή βάσης που χρησιμοποιείται για τη μείωση της αλιευτικής προσπάθειας —όχι όσον αφορά το ποσό της γραμμής βάσης, αλλά τον τρόπο που αυτό κατανέμεται μεταξύ των ομάδων αλιευτικής προσπάθειας στην Ισπανία. Κατά τη διαδικασία εκτίμησης της εν λόγω γραμμής βάσης, η Ισπανία εντόπισε σφάλμα στον τεχνικό υπολογισμό για την κατανομή των ημερών αλιείας μεταξύ της παράκτιας αλιείας και της αλιείας βαθέων υδάτων (δηλ. της κόκκινης γαρίδας, ενός από τα βασικά στοχευόμενα είδη στο πλαίσιο του πολυετούς σχεδίου διαχείρισης) στην περίπτωση αλιευτικών ταξιδιών διάρκειας μεγαλύτερης της μίας ημέρας. Η εν λόγω τροποποίηση του υπολογισμού δεν επηρεάζει τον συνολικό αριθμό ημερών αλιείας για την Ισπανία όσον αφορά την αλιευτική προσπάθεια και αφορά μικρό μόνο ποσοστό του συνόλου των αλιευτικών ταξιδιών και σκαφών. Ωστόσο, έχει σημαντικό αντίκτυπο στην κατανομή των αλιευτικών ημερών μεταξύ των δύο τύπων αλιείας, για την Ισπανία και για τα ισπανικά σκάφη. 
            
            
               Η εν λόγω τροποποίηση δεν έχει επίπτωση στα υπόλοιπα κράτη μέλη που εφαρμόζουν το πολυετές σχέδιο διαχείρισης.
            
            
               Ως εκ τούτου, για να αποφευχθεί οποιαδήποτε απόκλιση μεταξύ, αφενός, των εκθέσεων που υποβάλλει η Ισπανία σχετικά με την αλιευτική της προσπάθεια και, αφετέρου, της ποσότητας αλιευτικής προσπάθειας που έχει εγκριθεί για το 2020 στον προαναφερθέντα κανονισμό του Συμβουλίου, ο κανονισμός για τις αλιευτικές δυνατότητες για το 2020 πρέπει να τροποποιηθεί αναλόγως, ώστε να διορθωθούν τα αντίστοιχα στοιχεία. 
            
            
               2020/0203 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) 2019/2236, της 16ης Δεκεμβρίου 2019, περί καθορισμού, για το 2020, των αλιευτικών δυνατοτήτων στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων 
               
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2019/2236 του Συμβουλίου
                  4
                καθορίζει, για το 2020, τις αλιευτικές δυνατότητες στη Μεσόγειο και στον Εύξεινο Πόντο για αποθέματα ιχθύων και ομάδες αποθεμάτων ιχθύων.
            
            
               (2)Το πολυετές σχέδιο σχετικά με τις αλιευτικές δραστηριότητες εκμετάλλευσης βενθοπελαγικών αποθεμάτων στη δυτική Μεσόγειο θεσπίστηκε με τον κανονισμό (ΕΕ) 2019/1022 του Ευρωπαϊκού Κοινοβουλίου και του Συμβουλίου
                  5
               . Δυνάμει του άρθρου 4 παράγραφος 1 του εν λόγω κανονισμού, οι αλιευτικές δυνατότητες για τα αποθέματα που απαριθμούνται στο άρθρο 1 του  κανονισμού θα πρέπει να καθορίζονται έτσι ώστε να επιτυγχάνεται θνησιμότητα λόγω αλιείας με τη μέγιστη βιώσιμη απόδοση (ΜΒΑ) σε προοδευτική και αυξητική βάση έως το 2020, όπου είναι δυνατόν, και το αργότερο έως την 1η Ιανουαρίου 2025. Οι αλιευτικές δυνατότητες πρέπει να εκφράζονται ως μέγιστη επιτρεπόμενη αλιευτική προσπάθεια και να καθορίζονται σύμφωνα με το καθεστώς αλιευτικής προσπάθειας που ορίζεται στο άρθρο 7 του εν λόγω κανονισμού. Κάθε κράτος μέλος θα πρέπει να έχει υπολογίσει τη γραμμή βάσης για κάθε ομάδα αλιευτικής προσπάθειας ή γεωγραφική υποπεριοχή ως τη μέση αλιευτική προσπάθεια, εκπεφρασμένη ως αριθμό ημερών αλιείας μεταξύ 1ης Ιανουαρίου 2015 και 31ης Δεκεμβρίου 2017, και να λάβει υπόψη μόνο τα σκάφη που ήταν ενεργά κατά την περίοδο αυτή.  Για το 2020, η μέγιστη επιτρεπόμενη αλιευτική προσπάθεια θα πρέπει επομένως να μειωθεί κατά 10 % σε σύγκριση με τη γραμμή βάσης που υπολογίζεται σύμφωνα με το άρθρο 7 παράγραφος 4 του εν λόγω κανονισμού. Τα κράτη μέλη έχουν δηλώσει τα στοιχεία γραμμής βάσης της αλιευτικής τους προσπάθειας ανά τμήμα του στόλου και σε ημέρες αλιείας.
            
            
               (3)Κατά τη διαδικασία εκτίμησης της γραμμής βάσης για τη μείωση της αλιευτικής προσπάθειας, η Ισπανία εντόπισε σφάλμα στον τεχνικό υπολογισμό για την κατανομή των ημερών αλιείας μεταξύ της παράκτιας αλιείας και της αλιείας βαθέων υδάτων [δηλ. της κόκκινης γαρίδας, ενός από τα βασικά στοχευόμενα είδη στο πλαίσιο του κανονισμού (ΕΕ) 2019/1022] στην περίπτωση αλιευτικών ταξιδιών διάρκειας μεγαλύτερης της μίας ημέρας. 
            
            
               (4)Κατά συνέπεια, είναι αναγκαίο να τροποποιηθεί ο υπολογισμός της γραμμής βάσης της Ισπανίας όσον αφορά τη μέγιστη επιτρεπόμενη αλιευτική προσπάθεια σε ημέρες αλιείας. Η εν λόγω τροποποίηση του υπολογισμού δεν επηρεάζει τον συνολικό αριθμό ημερών αλιείας για την Ισπανία, ούτε έχει επίπτωση στα υπόλοιπα κράτη μέλη που εφαρμόζουν το πολυετές σχέδιο διαχείρισης. Ωστόσο, η τροποποίηση αυτή είναι αναγκαία για να αποφευχθεί οποιαδήποτε απόκλιση μεταξύ, αφενός, των εκθέσεων που υποβάλλει η Ισπανία σχετικά με την αλιευτική της προσπάθεια και, αφετέρου, της ποσότητας αλιευτικής προσπάθειας που προβλέπεται στον κανονισμό (ΕΕ) 2019/2236.
            
            
               (5)Επομένως, ο κανονισμός (ΕΕ) 2019/2236 θα πρέπει να τροποποιηθεί αναλόγως.
            
            
               (6)Για να αποφευχθεί η διακοπή των αλιευτικών δραστηριοτήτων και να διασφαλιστεί ο βιοπορισμός των αλιέων της Ένωσης, ο παρών κανονισμός εφαρμόζεται από την 1η Ιανουαρίου 2020. Για λόγους επείγοντος, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του, 
                  
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
         
         
            
               Άρθρο 1 
                  Τροποποίηση του κανονισμού (ΕΕ) 2019/2236 
            
            
               Στο παράρτημα Ι τμήμα «Μέγιστη επιτρεπόμενη αλιευτική προσπάθεια σε ημέρες αλιείας» του κανονισμού (ΕΕ) 2019/2236 του Συμβουλίου, ο πίνακας α) αντικαθίσταται από το ακόλουθο κείμενο:
            
            
               «Πέλαγος Αλμποράν, Βαλεαρίδες Νήσοι, Βόρεια Ισπανία και Κόλπος του Λέοντος (ΓΥΠ 1-2-5-6-7)
            
            
                     
                        Ομάδα αποθεμάτων
                     
                  
                  
                     
                        Συνολικό μήκος σκαφών
                     
                  
                  
                     
                        Ισπανία
                     
                  
                  
                     
                        Γαλλία
                     
                  
                  
                     
                        Ιταλία
                     
                  
                  
                     
                        Κωδικός ομάδας αλιευτικής προσπάθειας
                     
                  
               
                     
                        Κουτσομούρα στις ΓΥΠ 1, 5, 6 και 7· Μπακαλιάρος μερλούκιος στις ΓΥΠ 1-5-6-7· Κόκκινη γαρίδα βαθέων υδάτων στις ΓΥΠ 1, 5 και 6· Καραβίδα στις ΓΥΠ 5 και 6.
                     
                  
                  
                     
                        < 12 m
                     
                  
                  
                     
                        2 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR1
                     
                  
               
                     
                  
                  
                     
                        ≥ 12 m και < 18 m
                     
                  
                  
                     
                        24 284
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR2
                     
                  
               
                     
                  
                  
                     
                        ≥ 18 m και < 24 m
                     
                  
                  
                     
                        45 563
                     
                  
                  
                     
                        5 144
                     
                  
                  
                     
                        0
                     
                  
                  
                     
                        EFF1/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        16 047
                     
                  
                  
                     
                        6 258
                     
                  
                  
                     
                        0
                     
                  
                  
                     
                        EFF1/MED1_TR4
                     
                  
               
                     
                        Κόκκινη γαρίδα στις ΓΥΠ 1, 5, 6 και 7.
                     
                  
                  
                     
                        < 12 m
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR1
                     
                  
               
                     
                  
                  
                     
                        ≥ 12 m και < 18 m
                     
                  
                  
                     
                        1139
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR2
                     
                  
               
                     
                  
                  
                     
                        ≥ 18 m και < 24 m
                     
                  
                  
                     
                        11535
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        9260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR4
                     
                  
               
               »
            
            
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιανουαρίου 2020.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Κανονισμός (ΕΕ) 2019/2236 του Συμβουλίου, της 16ης Δεκεμβρίου 2019, περί καθορισμού, για το 2020, των αλιευτικών δυνατοτήτων στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων. Βλ. 
                  https://eur-lex.europa.eu/legal-content/EL/TXT/PDF/?uri=CELEX:32019R2236&from=en
                   
               
               
                  
                     (2)
                  
                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (3)
                  
                        Κανονισμός (ΕΕ) 2019/1022 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τη θέσπιση πολυετούς σχεδίου σχετικά με τις αλιευτικές δραστηριότητες εκμετάλλευσης βενθοπελαγικών αποθεμάτων στη δυτική Μεσόγειο Θάλασσα και για την τροποποίηση του κανονισμού (ΕΕ) αριθ. 508/2014, βλ. 
                  https://eur-lex.europa.eu/eli/reg/2019/1022/oj?locale=el
                  .
               
               
                  
                     (4)
                  
                        ΚΑΝΟΝΙΣΜΟΣ (ΕΕ) 2019/2236 ΤΟΥ ΣΥΜΒΟΥΛΙΟΥ, της 16ης Δεκεμβρίου 2019, περί καθορισμού, για το 2020, των αλιευτικών δυνατοτήτων στη Μεσόγειο και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων (ΕΕ L 336 της 30.12.2019, σ. 14).
               
               
                  
                     (5)
                  
                        Κανονισμός (ΕΕ) 2019/1022 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τη θέσπιση πολυετούς σχεδίου σχετικά με τις αλιευτικές δραστηριότητες εκμετάλλευσης βενθοπελαγικών αποθεμάτων στη δυτική Μεσόγειο Θάλασσα και για την τροποποίηση του κανονισμού (ΕΕ) αριθ. 508/2014 (ΕΕ L 172 της 26.6.2019, σ. 1).